इस विवाद के बाद पुलिस ने लॉकेट समेत महिला मोर्चा की कार्यकर्ताओं को हिरासत में लिया। इंडिया टुडे के अनुसार, लॉकेट चटर्जी ने कहा “बंगाल में महिलाएं सुरक्षित नहीं हैं जबकि मुख्यमंत्री खुद एक महिला हैं। महिला को खींच कर जबरदस्ती पुलिस वैन में डाला जाता है। मेरी साड़ी पूरी तरह से फट गई लेकिन मेरा प्रयास कम नहीं होगा। हम न्याय के लिए अपनी लड़ाई जारी रखेंगे।” आपको बता दें कि हाल ही में सिलीगुड़ी में नौ साल की बच्ची के साथ गैंगरेप और फिर उसकी हत्या कर देने के मामले में ममता सरकार विपक्ष के निशाने पर है। इस घटना के बाद राज्य में कानून व्यवस्था और महिलाओं की सुरक्षा के मुद्दे को लेकर तृणमूल कांग्रेस बीजेपी के निशाने पर है।